31981D0109
L 064/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 февруари 1981 година,
за изменение на Решение 80/755/ЕИО относно разрешаване на незаличимото отпечатване на предписана информация върху пакетите с житно семе
(81/109/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 66/402/ЕИО на Съвета от 14 юни 1966 година относно продажба на житно семе (1), последно изменена с Директива 79/692/ЕИО (2) и по - специално последното изречение от член 10, параграф 1, буква а) от нея,
като има предвид, че житното семе не може да се изпрати на пазара, освен ако пакетите са етикетирани с официален етикет в съответствие с разпоредбите, посочени в Директива 66/402/ЕИО;
като има предвид, че по силата на тези разпоредби, може да се разреши незаличимо отпечатване на предписаната информация на самият пакет, въз основа на модел, посочен за етикета;
като има предвид, че такова разрешение трябва да се даде при определени условия, които гарантират че отговорността остава в сертифициращия орган;
като има предвид, че Комисията вече е дала такова разрешение по смисъла на Решение 80/755/ЕИО (3);
като има предвид, че при прилагането на горепосоченото решение стана очевидно, че същото трябва да се измени по отношение на предписаната информация, която да се отпечатва или щампова върху пакетите, когато се вземат проби;
като има предвид, че мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Член 1, параграф 2, буква в) от Решение 80/755/ЕИО се изменя както следва:
-
„Приложение IV, (А)(а)(3.3а) и (6)“ се заменя с „Приложение IV, (А)(а)(3) и (3а)“,
-
в текста на немски език „nicht vor“ се заменя с „bei“
Член 2
Адресати на настоящото решение са държавите-членки.
Съставено в Брюксел на 10 февруари 1981 година.